gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4722, del 30-03-2004 (2004/2631)

Informació pública del programa per al desenvolupament de l'actuació integrada de la unitat d'execució denominada les Poasses, del Pla General d'Ordenació Urbana de Llutxent.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2631


Organisme emissor
:   Ajuntament de Llutxent

Tipus de document
:   Anunci

Informació pública del programa per al desenvolupament de l'actuació integrada de la unitat d'execució denominada les Poasses, del Pla General d'Ordenació Urbana de Llutxent. [2004/Q2631]
  
Amb data 2 de febrer de 2004, l'alcalde president de l'Ajuntament de Llutxent ha dictat el Decret 18/2004, en virtut del qual es resolia:
  
Primer
  
Sotmetre a informació pública mitjançant la publicació en un diari d'informació general i en el Diari Oficial de la Generalitat Valenciana amb l'avís previ als titulars cadastrals i pel termini de 20 dies hàbils, comptadors des del sendemà de la publicació en el Diari Oficial de la Generalitat Valenciana, l'alternativa tècnica de programa d'actuació integrada de la unitat d'execució les Poasses, d'este terme municipal redactada d'ofici per l'Ajuntament de Llutxent i comprensiva de la següent documentació:
  
Resguard acreditatiu de la sol·licitud de cèdula d'urbanització, així com projecte d'urbanització complet, proposició juridicoeconòmica en sobre obert així com relació de compromisos de l'actuació que contrau l'Ajuntament de Llutxent.
  
S'advertix de la possibilitat de formular en el termini esmentat, al·legacions, proposicions juridicoeconòmiques en competència i alternatives tècniques. Estos terminis es prorrogaran, per 20 dies addicionals, si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i presta caució per a això.
  
Les proposicions juridicoeconòmiques es presentaran durant els cinc dies següents al venciment del termini de 20 dies. L'obertura de pliques es farà el dia següent hàbil a la conclusió del termini per a presentar-les.
  
Segon
  
Sotmetre a informació pública durant 20 dies, mitjançant la publicació de l'edicte en un diari d'informació general i en el Diari Oficial de la Generalitat Valenciana, el projecte d'urbanització complet que correspon a la unitat d'execució les Poasses, comptadors des del sendemà de la publicació del present edicte en el Diari Oficial de la Generalitat Valenciana, durant el termini esmentat s'hi podran presentar al·legacions, de conformitat amb l'establit en l'article 53, en relació amb l'article 46 de la Llei 6/1994, Reguladora de l'Activitat Urbanística.
  
L'expedient i la documentació es troben exposats al públic a la Secretaria de l'ajuntament, els quals es poden consultar durant el termini esmentat.
Diari Oficial de la Generalitat Valenciana


Sumari del DOGV 4756, del 19-05-2004 (2004/4863)

Informació pública del nomenament de diversos funcionaris en pràctiques en places d'auxiliar administratiu.
-----------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/4863


Organisme emissor
:   Ajuntament d'Albal

Tipus de document
:   Anunci

Informació pública del nomenament de diversos funcionaris en pràctiques en places d'auxiliar administratiu. [2004/F4863]
  
Per la Resolució número 2004/662, de data 27 d'abril del 2004, s'han nomenat funcionaris en pràctiques en places d'auxiliar administratiu Miguel Ángel Ricart Cabañero (DNI 21816290-S), Benjamín Chilet Muñoz (66748428-X), Mª Carmen García Campillo (38032337-G), María Borja Planells (14444912-X), Mónica Muñoz María (63290208-H) i Patricio Navarro Galán (95951790-S), els quals hauran de superar un curs de formació per a ser nomenats funcionaris de carrera.
Diari Oficial de la Generalitat Valenciana


Sumari del DOGV 4746, del 05-05-2004 (2004/4294)

Expedient número 1/2004. Manteniment i suport tècnic de les aplicacions Higia, Iris, Sir, Remas, Persa, Sísifo i del protocol Ideas durant l'any 2004.
------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/4294


Data del document
:   27-04-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * licitació
    * contracte de serveis
    * informàtica aplicada
    * adjudicació de contracte administratiu

Expedient número 1/2004. Manteniment i suport tècnic de les aplicacions Higia, Iris, Sir, Remas, Persa, Sísifo i del protocol Ideas durant l'any 2004. [2004/F4294]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. Carrer del Misser Mascó, 31, 46361 València. Telèfon 08 726 49 60, fax 96 386 66 07.
  
c) Número d'expedient: 1/2004.
  
2. Objecte del contracte
  
a) Tipus de contracte: contracte de servicis.
  
b) Descripció de l'objecte: manteniment i suport tècnic de les aplicacions Higia, Iris, Sir, Remas, Persa, Sísifo i del protocol Ideas durant l'any 2004.
  
c) Lots: -
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.612, de 21 d'octubre de 2003, BOE núm. 255, de 24 d'octubre de 2003, i DOUE núm. S-204, de 23 d'octubre de 2003.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: un milió tres-cents trenta mil set-cents noranta-quatre euros i vint-i-quatre cèntims (1.330.794,24 euros).
  
5. Adjudicació
  
a) Data: 15 de gener de 2004.
  
b) Contractista: Dimensión Informática, SL.
  
c) Nacionalitat: espanyola.
  
d) Import d'adjudicació: un milió tres-cents quatre mil cent setanta-vuit euros i trenta-cinc cèntims (1.304.178,35 euros).
Diari Oficial de la Generalitat Valenciana


Sumari del DOGV 4823, del 19-08-2004 (2004/8593)

RESOLUCIÓ provisional de 10 d'agost de 2004, del Tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat, convocat per Resolució de 6 d'octubre de 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4823

Data del DOGV
:   19-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8593


Organisme emissor
:   Conselleria de Sanitat

Tipus de document
:   Resolució

RESOLUCIÓ provisional de 10 d'agost de 2004, del Tribunal del concurs lliure i excepcional de consolidació d'ocupació del personal interí del cos de sanitaris locals per a la provisió de places de comares d'equips d'Atenció Primària, dependents de la Conselleria de Sanitat, convocat per Resolució de 6 d'octubre de 2003. [2004/X8593]
  
D'acord amb el que preveu les base 7.3 del concurs lliure i excepcional convocat mitjançant Resolució de la Direcció General de Recursos Humans de la Conselleria de Sanitat de 6 d'octubre de 2003 (DOGV 4.617, de 28 d'octubre de 2003), el tribunal ha acordat aprovar la resolució provisional del concurs, que s'inserirà en el Diari Oficial de la Generalitat Valenciana.
  
L'adjudicació té caràcter provisional i, en tot cas, es troba subjecta a la comprovació posterior per la Conselleria de Sanitat dels requisits exigibles, i, en especial, al que preveu la base 1.6.
  
Les persones interessades disposaran del termini de quinze dies hàbils, comptats des de l'endemà de la publicació d'este acord en el DOGV, per a formular les al·legacions que estimen pertinents contra la resolució provisional.
  
Estes al·legacions han de dirigir-se a la Direcció General de Recursos Humans de la Conselleria de Sanitat.
Diari Oficial de la Generalitat Valenciana


Sumari del DOGV 4755, del 18-05-2004 (2004/4453)

Juí verbal número 17/2004. Cèdula de notificació.
-------------------------------------------------

### Dades del document

Número de DOGV
:   4755

Data del DOGV
:   18-05-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/4453


Organisme emissor
:   Jutjat de Primera Instància Número 5 de Torrevieja

Tipus de document
:   Anunci

Juí verbal número 17/2004. Cèdula de notificació. [2004/Q4453]
  
Interlocutòria que atorga la possessió de béns hereditaris.
  
Al juí verbal número 17/2004, que es tramita en este jutjat a instàncies de María Pastor Dols sobre declaració de hereus abintestat de la causant Ángeles Dols Lafuente, que va morir el dia 15 d'agost de 2003 a Orihuela, s'ha dictat la resolució següent:
  
«Provisió
  
Jutgessa que la dicta: Teresa María Belmonte Cabrera
  
Lloc: Torrevieja (Alacant)
  
Data: 6 d'abril de 2004
  
Havent-ne informat de l'anterior informe del ministeri fiscal, uniu a les actuacions corresponents i, d'acord amb allò que s'hi insta, publiqueu un edicte a l'Ajuntament de Torrevieja i en el Diari Oficial de la Generalitat Valenciana, i feu saber a altres parents l'existència del present procediment a fi que compareguen en este jutjat en el termini de 40 dies.
  
Manera d'impugnació: mitjançant un recurs de reposició davant d'este jutjat, no obstant això, es portarà a efecte el que s'ha acordat. El recurs s'haurà d'interposar per escrit en el termini de cinc dies, amb expressió de la infracció comesa a juí del recurrent, sense estos requisits no s'admetrà el recurs (articles 451 i 452 de la LECn).
  
Ho acorda i firma sa senyoria, en done fe, seguixen firmes».
  
En compliment del que disposa l'article 441.1 de la Llei 1/2000, d'Enjudiciament Civil, es publica el present edicte perquè aquelles persones interessades que es creguen amb millor dret a la possessió dels béns puguen comparéixer al juí en el termini de 40 dies. S'advertix que si ningú compareix a oposar-se en este termini es confirmarà al demandant en la possessió atorgada.
Diari Oficial de la Generalitat Valenciana


Sumari del DOGV 4686, del 06-02-2004 (2004/1003)

Expedient número 2003/20. Servici de manteniment microinformàtic de Radiotelevisió Valenciana (RTVV) i les seues societats.
---------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/1003


Data del document
:   29-01-2004

Organisme emissor
:   Radiotelevisió Valenciana (RTVV)

Tipus de document
:   Resolució

Anàlisi jurídica

 Descriptors 

:   * Burjassot
    * contracte de serveis
    * manteniment
    * adjudicació de contracte administratiu
    * equip informàtic
    * licitació

Expedient número 2003/20. Servici de manteniment microinformàtic de Radiotelevisió Valenciana (RTVV) i les seues societats. [2004/M1003]
  
1. Entitat adjudicadora
  
a) Organisme: Radiotelevisió Valenciana.
  
b)Dependència que tramita l'expedient: Unitat de Compres de RTVV.
  
c) Número d'expedient: 2003/20.
  
2. Objecte del contracte
  
a) Tipus de contracte: servici.
  
b) Descripció de l'objecte: servici de manteniment microinformàtic de Radiotelevisió Valenciana (RTVV) i les seues societats, ref. 2003/20.
  
d) Diari Oficial de la Generalitat Valenciana i data de publicació de l'anunci de licitació: 1 de desembre de 2003.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 74.240,00 euros.
  
5. Adjudicació
  
a) Data: 29 de gener de 2004.
  
b) Contractista: Synstar Computer Services, SA.
  
c) Nacionalitat: espanyola.
  
d) Import d'adjudicació: 63.835,62 euros, IVA inclòs.
Diari Oficial de la Generalitat Valenciana


Sumari del DOGV 4680, del 29-01-2004 (2004/286)

Informació pública de la reobertura del compte de liquidació definitiva del projecte de reparcel·lació del sector SUD-3 Oest.
-----------------------------------------------------------------------------------------------------------------------------

### Dades del document

Número de DOGV
:   4680

Data del DOGV
:   29-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/286


Organisme emissor
:   Ajuntament d'Onda

Tipus de document
:   Anunci

Informació pública de la reobertura del compte de liquidació definitiva del Projecte de reparcel·lació del Sector SUD-3 Oest.[2004/286]
  
En virtut del que establix l'article 69.1 C) de la Llei 6/94, de 15 de novembre, Reguladora de l'Activitat Urbanística Valenciana (LRAU), en relació amb els articles 128.4 i 129 del Reglament de Gestió Urbanística (R. Decret 3.288/78, de 25 d'agost), es concedix audiència pel termini de vint dies hàbils en relació amb la reobertura del document compte de liquidació definitiva del projecte de reparcel·lació del sector SUD-3 Oest, perquè en el referit termini es puga consultar l'expedient i, si és procedent, formular al·legacions, reclamacions o suggeriments amb caràcter previ a la seua aprovació definitiva.
  
La raó de la reobertura del compte de liquidació definitiva radica en les sentències fermes emeses per la Sala contenciosa administrativa del Tribunal Superior de Justícia de la Comunitat Valenciana, número 608/2003, de 9 de maig, i número 906/2003, de 18 de juny de 2003, respectivament, i recaigudes contra el decret de l'Alcaldia d'aprovació de l'expedient reparcel·latori, en les quals es reconeix a la mercantil Expopal, SL, el dret a ser indemnitzada amb 31.162,48 euros per arrendament d'activitat, i al Sr. Miguel Lay Gómez i Sr. Joaquín Durá Castillo el dret a ser indemnitzats amb 58.004,80 euros per immoble incompatible amb l'actuació, respectivament.
  
Estes noves quanties han de repercutir-se proporcionalment entre tots els propietaris amb parcel·la adjudicada en el sector, per quant l'article 67.1 A) de la Llei 6/94, de 15 de novembre, Reguladora de l'Activitat Urbanística Valenciana, disposa que les indemnitzacions són càrregues d'urbanització que tots els propietaris han de retribuir en comú a l'agent urbanitzador.
  
Així mateix, informem que resolts els tràmits d'informació pública i al·legacions, la Comissió de Govern municipal procedirà a l'aprovació definitiva de la referida documentació, quant a òrgan competent per a adoptar el dit acord.
  
La consulta de la nova documentació es pot fer en la 3a planta de l'ajuntament (secció d'Ordenació del Territori), en horari d'oficines, d'11:30 a 14:30 hores.)
Diari Oficial de la Generalitat Valenciana


Sumari del DOGV 4898, del 07-12-2004 (2004/12959)

ACORD de 30 de juliol de 2004, del Consell de la Generalitat, pel qual s'autoritza determinada transferència de crèdit del capítol 6 al 8, en el programa 514.10, Infraestructura i Actuacions en la Costa, de la Conselleria d'Infraestructures i Transports, per import de tres-cents mil cinc-cents sis euros (300.506 .). Expedient 08.002/04-052.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4898

Data del DOGV
:   07-12-2004

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/12009


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de juliol de 2004, del Consell de la Generalitat, pel qual s'autoritza determinada transferència de crèdit del capítol 6 al 8, en el programa 514.10, Infraestructura i Actuacions en la Costa, de la Conselleria d'Infraestructures i Transports, per import de tres-cents mil cinc-cents sis euros (300.506 €). Expedient 08.002/04-052. [2004/Q12366]
  
El Consell de la Generalitat, en la reunió del dia 30 de juliol de 2004, va adoptar l'acord següent:
  
La Generalitat té prevista l'ampliació de la seua participació en el capital de la Fundació Institut Portuari d'Estudis i Cooperació de la Comunitat Valenciana (IPEC), que té com a finalitat instrumentar la col·laboració entre la Generalitat i les Autoritats Portuàries. En este sentit, es planteja una transferència de crèdit del capítol 6 al 8, en el programa 514.10, Infraestructura i Actuacions en la Costa, que implica l'habilitació en l'annex d'operacions financeres del dit programa, del projecte financer «Aportació al capital fundacional de l'Institut Portuari d'Estudis i Cooperació de la CV (IPEC)», per import de 300.506 euros.
  
En conseqüència, i en virtut del que disposen els articles 17 i 18 de la Llei 17/2003 de Pressupostos de la Generalitat per a l'exercici 2004, el Consell de la Generalitat
  
ACORDA
  
Primer
  
S'autoritza la minoració de crèdit en l'aplicació pressupostària 26.80.24.254.20.8, per import de 300.506 euros.
  
Segon
  
S'autoritza l'habilitació de crèdit en l'aplicació pressupostària 97.85.36.737.36.2, per import de 300.506 euros, i la inclusió en l'annex d'operacions financeres del programa 514.10, Infraestructura i Actuacions en la Costa, del projecte financer que es detalla:
  
Codi: PA650
  
Programa: 514.10
  
Denominació: Aportació al capital fundacional de l'Institut Portuari d'Estudis Cooperació de la CV (IPEC)
  
Modificació (€): 300.506 euros
  
València, 30 de juliol de 2004
  
El conseller secretari del Consell de la Generalitat,
  
ALEJANDRO FONT DE MORA TURÓN
Diari Oficial de la Generalitat Valenciana


Sumari del DOGV 4761, del 26-05-2004 (2004/5028)

Notificació a Francisco Javier Arcos Gimeno i altres. Diversos expedients.
--------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5028


Organisme emissor
:   Conselleria d'Infraestructures i Transport

Tipus de document
:   Anunci

Notificació a Francisco Javier Arcos Gimeno i altres. Diversos expedients. [2004/Q5028]
  
De conformitat amb el que establixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública notificació de l'acord d'inici dels expedients sancionadors que s'indiquen (DI 35/2004), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports, davant del qual tenen el dret d'al·legar per escrit el que en defensa seua consideren convenient, amb la presentació de les proves que consideren oportunes, dins del termini de 15 dies hàbils, comptadors des de l'endemà de la publicació del present en el Diari Oficial de la Generalitat Valenciana.
  
Transcorregut el termini esmentat sense que s'haja fet ús del dret per a formular al·legacions i/o presentar proves, es dictaran les resolucions oportunes.
Diari Oficial de la Generalitat Valenciana


Sumari del DOGV 4737, del 22-04-2004 (2004/3294)

RESOLUCIÓ de 15 de març de 2004, de la Universitat Jaume I, per la qual nomena, en virtut de concurs públic, Mario Ignacio Llusar Vicent professor titular d'universitat en l'àrea de coneixement de Química Inorgànica.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/3294


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 15 de març de 2004, de la Universitat Jaume I, per la qual nomena, en virtut de concurs públic, Mario Ignacio Llusar Vicent professor titular d'universitat en l'àrea de coneixement de Química Inorgànica. [2004/F3294]
  
D'acord amb la proposta formulada per la comissió constituïda per a jutjar el concurs públic convocat per la Resolució de la Universitat Jaume I de 8 de novembre de 2001 per a la provisió d'una plaça del cos de professor titular d'universitat de l'àrea de coneixement de Química Inorgànica (concurs núm. 117/2001), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 20 de la Llei Orgànica 6/2001, de 21 de desembre, d'Universitats, i altres disposicions que la despleguen, resol:
  
Nomenar Mario Ignacio Llusar Vicent, DNI 59596200-Y, professor titular d'universitat en l'àrea de coneixement de Química Inorgànica, adscrita al Departament de Química Inorgànica i Orgànica.